CELEX: 62008CA0260
Language: et
Date: 2009-12-10 00:00:00
Title: Kohtuasi C-260/08: Euroopa Kohtu (kolmas koda) 10. detsembri 2009 . aasta otsus (Bundesfinanzhofi (Saksamaa) eelotsusetaotlus) — Bundesfinanzdirektion West versus HEKO Industrieerzeugnisse GmbH (Ühenduse tolliseadustik — Artikkel 24 — Kauba mittesooduspäritolu — Mõiste oluline töötlemine või toiming — Tariifirubriigi muutuse kriteerium — Hiina päritolu terastrossikeedest Põhja-Koreas valmistatud terastrossid)

30.1.2010   
            
            
               ET
            
            
               Euroopa Liidu Teataja
            
            
               C 24/8
            
         Euroopa Kohtu (kolmas koda) 10. detsembri 2009. aasta otsus (Bundesfinanzhofi (Saksamaa) eelotsusetaotlus) — Bundesfinanzdirektion West versus HEKO Industrieerzeugnisse GmbH
   (Kohtuasi C-260/08) (1)
   
   (Ühenduse tolliseadustik - Artikkel 24 - Kauba mittesooduspäritolu - Mõiste „oluline töötlemine või toiming” - Tariifirubriigi muutuse kriteerium - Hiina päritolu terastrossikeedest Põhja-Koreas valmistatud terastrossid)
   2010/C 24/11
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonkaebuse esitaja: Bundesfinanzdirektion West
   
      Vastustaja: HEKO Industrieerzeugnisse GmbH
   
      Kohtuasja ese
   
   Eelotsusetaotlus — Bundesfinanzhof — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1, ELT eriväljaanne 02/04, lk 307), artikli 24 tõlgendamine — Hiina päritolu terastrossikeedest Põhja-Koreas valmistatud terastrosside päritolu kindlaksmääramine — Kriteeriumid, mida tuleb arvesse võtta, et käsitada teatavat tootmisetappi kaubale mittesooduspäritolu andvana — Milline mõju võib olla sellel, kui tariifirubriik töötlemisel ei muutu
   
      Resolutsioon
   
   Nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisas (muudetud komisjoni 27. oktoobri 2005. aasta määrusega (EÜ) nr 1719/2005) asuva kombineeritud nomenklatuuri rubriiki 7312 klassifitseeritavate kaupade puhul võib nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) artikli 24 tähenduses oluline töötlemine või toiming hõlmata lisaks tegevusele, mis toob kaasa toimingu või töötlemise läbinud kauba klassifitseerimise mõnda muusse kombineeritud nomenklatuuri rubriiki, ka tegevust, mille tulemusena valmib — ilma et sellega kaasneks rubriigimuutus — kaup, millel on niisugused erilised omadused ja koostis, mida sel enne seda töötlemist või toimingut ei olnud.
   
      (1)  ELT C 247, 27.9.2008.